Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 289/12/8810	Spišská Nová Ves, 21.8.2013
EEČ : 2-68-436-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 6.6.2012, spisová značka 1 Pv 289/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že v období od 27. júla 2011 do 26. januára 2012 v Žehre, na odbernom mieste v bytovom dome so súpisným č. 170, v byte č. 5, bez uzatvorenej zmluvy s dodávateľom na toto odberné miesto, v rozpore s ust. § 39 ods. 1 písm. a), písm. b) zák. č. 656/2004 Z. z. o energetike a o zmene niektorých zákonov v znení neskorších predpisov, neoprávnene odoberala elektrickú energiu, odber ktorej je spoplatňovaný v zmysle ust. § 30 ods. 2 písm. c) zák. č. 656/2004 Z. z. o energetike a o zmene niektorých zákonov tak, že v presne nezistenom čase v mesiaci júl 2011, požiadala prostredníctvom už v súčasnosti nebohého XXXXX, doposiaľ neznámu osobu o zapojenie elektrickej energie, ktorá následne na mieste elektromera spojila prívodový vodič s vývodovým vodičom  bez určeného meradla, čím došlo k obnoveniu prívodu elektrickej energie do tohto odberného miesta, pričom v dôsledku tohto zásahu nebola odberaná elektrická energia riadne zaznamenávaná a meraná, čím Východoslovenskej distribučnej a. s., XXXXX spôsobila škodu vo výške najmenej 95 eur

Uznesením prokurátora Okresnej prokuratúry Spišská Nová Ves zo dňa 6.6.2012, spisová značka 1 Pv 289/12/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry  v Spišskej Novej Vsi uznesením sp. zn. 1Pv  289/12 zo dňa 06.06.2012 podľa § 216  ods. 1 písm.  a/, b/, c/  Tr. por.  podmienečne zastavil trestné stíhanie obv. XXXXX pre prečin krádeže podľa § 212 ods. 2 písm. e/  Tr. zák., na tom skutkovom základe, že v období od 27. júla 2011 do 26. januára 2012 v Žehre, na odbernom mieste v bytovom dome so súpisným č. 170, v byte č. 5, bez uzatvorenej zmluvy s dodávateľom na toto odberné miesto, v rozpore s ust. § 39 ods. 1 písm. a), písm. b) zák. č. 656/2004 Z. z. o energetike a o zmene niektorých zákonov v znení neskorších predpisov, neoprávnene odoberala elektrickú energiu, odber ktorej je spoplatňovaný v zmysle ust. § 30 ods. 2 písm. c) zák. č. 656/2004 Z. z. o energetike a o zmene niektorých zákonov tak, že v presne nezistenom čase v mesiaci júl 2011, požiadala prostredníctvom už v súčasnosti nebohého XXXXX, doposiaľ neznámu osobu o zapojenie elektrickej energie, ktorá následne na mieste elektromera spojila prívodový vodič s vývodovým vodičom  bez určeného meradla, čím došlo k obnoveniu prívodu elektrickej energie do tohto odberného miesta, pričom v dôsledku tohto zásahu nebola odberaná elektrická energia riadne zaznamenávaná a meraná, čím Východoslovenskej distribučnej a. s., XXXXX spôsobila škodu vo výške najmenej 95 eur

	Pri rozhodovaní o podmienečnom zastavení trestného stíhania obvinenej jej bola podľa § 216 ods. 2 Tr. por. určená skúšobná doba v trvaní 12 /dvanástich/ mesiacov. Uznesenie o podmienečnom zastavení trestného stíhania nadobudlo právoplatnosť 15.06.2012, skúšobná doba takto uplynula 15.06.2013.		         
									 
            Po uplynutí skúšobnej doby boli k osobe obvinenej zabezpečené správy Obvodného oddelenia PZ v Spišských Vlachoch a Obvodného úradu Spišská Nová Ves, odboru všeobecnej vnútornej správy. Podobne bol zabezpečený aktuálny odpis z registra trestov. Z uvedených správ a podkladov je zrejmé, že obvinená nebola v skúšobnej dobe podmienečného zastavenia trestného stíhania postihnutá za priestupok a ani právoplatne odsúdená za trestný čin, ktorý by spáchala v priebehu plynutia skúšobnej doby.  

	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 ods. 4 Tr. por., právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa  § 9 ods. 1 písm. e) Tr.por.

	U obv. XXXXX boli splnené podmienky podľa § 217 ods. 1 Tr. por. tým, že v priebehu skúšobnej doby viedla riadny život, preto som rozhodol tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Figula
prokurátor